Indrek Laul

Indrek Laul (sündinud 22. veebruaril 1968 Tallinnas) on eesti pianist, ettevõtja ja ühiskonnategelane, Estonia Klaverivabriku juhataja.

Haridus 
Indrek Laul on õppinud Tallinna Muusikakeskkoolis klaveri erialal ja seejärel Tallinna Konservatooriumis (Artur Lemba stipendium). Ta jätkas bakalaureuseõpinguid Belgradi kunstiülikooli muusikaosakonnas eesti õppejõu Arbo Valdma klaveriklassis, mille lõpetas cum laude kolme eripreemiaga. 1993. aastal sai ta magistri- ja 1999. aastal muusikakunstide doktorikraadi (Doctor of Musical Arts) New Yorgi The Juilliard Schoolist, kus pälvis Vladimir Horowitzi nimelise stipendiumi.

Töö ja ühiskondlik tegevus 
Laul on olnud ühingu Ameerika Kaubanduskoda Eestis president, Eesti Muusika- ja Teatriakadeemia nõukogu liige, Eesti Muusika- ja Teatriakadeemia Fondi üks asutajaid ja nõukogu liige ning EELK Toetusfondi üks asutajaid ja nõukogu esimees. 

Oktoobrist 2018 on ta Bulgaaria aukonsul Eestis. Ta on Eesti Rahvuskultuuri Fondi allfondide Edmund Valtmani fondi ja Helmi Valtmani mälestusfondi halduskogu esimees. Kevadest 2021 on ta IT-firma Net Group nõukogu liige.

Indrek Laul on olnud Eesti Kontserdi nõukogu esimees. Aastail 2017–2020 oli ta Eesti Posti nõukogu aseesimees, 2016–2021 Arvo Pärdi Keskuse nõukogu liige ning 2017–2020 MTÜ Eesti Muusika- ja Teatriakadeemia Vilistlaskogu juhatuse esimees.

Konkursid 
 1981 – I koht ja eriauhind rahvusvahelisel noorte pianistide konkursil Tšehhoslovakkias
 1989 – I koht Serbia Vabariigi pianistide konkursil Belgradis
 1989 – I koht Jugoslaavia vabariikidevahelisel pianistide konkursil

Tunnustus 
 1989 – aasta noore muusiku auhind, Eesti Kultuuriministeerium
 2005 – valiti ülikooli Juilliard School ajaloo 100 silmapaistvaima vilistlase hulka
 2015 – Valgetähe IV klassi teenetemärk
 2016 – Barclay de Tolly Sõprade Klubi Eestimaa au ja uhkuse orden
 2020 – Välisministeeriumi teeneterist
 2020 – EELK teeneterist

Isiklikku 
Indrek Laulu isa oli Venno Laul ja ema on Reet Laul.

Indrek Laulu abikaasa Triin-Maret Laul on klaveriõpetaja. Peres on kaks poega.

Viited

Välislingid 
 Persona Grata. Indrek Laul, TEMUKI, oktoober 1999
 Estonia klaverid vallutavad maailma, Postimees, 22. november 2000
 Indrek Laul viis Estonia klaverid maailmatasemele, ERR, 31. mai 2013
 Indrek Laul – the global Estonian piano man, EstonianWorld, 11. juuli 2014
 Indrek Laul: valgetel ja mustadel klahvidel, Kuulutaja, 13. veebruar 2015
 Eesti oma high-end. Estonia klaveri lugu, Director, 5. oktoober 2015
 "Ringvaade", 20. detsember 2016

Eesti pianistid
Eesti ettevõtjad
Valgetähe IV klassi teenetemärgi kavalerid
Sündinud 1968